recursal/SuperWikiNEXT-32B huggingface dataset:
**דוריס שרדר-קפף** (בגרמנית: **Doris Schröder-Köpf**; נולדה ב-5 באוגוסט 1963) היא עיתונאית גרמנייה. הייתה אשתו הרביעית של קנצלר גרמניה לשעבר גרהרד שרדר.

ביוגרפיה
--------

קפף נולדה בעיירה בבוואריה למכונאי ועקרת בית.

בין השנים 1982–1984 עבדה במערכת העיתון "Augsburger Allgemeine" ושם שימשה גם כעורכת.

ב-1987 הצטרפה לצוות העיתון בילד והייתה כתבת בבון. במסגרת עבודתה נשלחה לניו יורק שם הכירה את כתב ARD סוון קונץ וב-1991 נולדה בתם המשותפת קלרה. ב-1992 העתיקה את עבודתה לעיתון "פוקוס" שם עבדה במחלקת הפוליטיקה הפנים מדינתית.

ב-1997 נישאה למושל סקסוניה התחתונה גרהרד שרדר, שהיה מבוגר ממנה ב-19 שנה. כעבור שנה נבחר בעלה לקנצלר גרמניה וקפף הפכה לאשת הקנצלר. במסגרת תפקיד זה הייתה פעילה בארגוני ילדים ונוער רבים. בשנת 2015 בני הזוג נפרדו, ובשנת 2018 הם התגרשו.

מ-2011 ועד 2012 הייתה חברה בצוות ההנהלה של רשת חנויות הכלבו "Karstadt"‏.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דוריס שרדר-קופף** |
| ויקישיתוף תמונות ומדיה בוויקישיתוף: **דוריס שרדר-קפף** |

* 

* אתר האינטרנט הרשמי של דוריס שרדר-קפף (בגרמנית)
* דוריס שרדר-קפף, ברשת החברתית פייסבוק

* דוריס שרדר-קפף, ברשת החברתית אקס (טוויטר)

* דוריס שרדר-קפף, סרטונים בערוץ היוטיוב

* על ספר שכתבה (בגרמנית)

הערות שוליים
------------

1. ↑  הקריירה השונה של דוריס שרדר-קפף

|  |  |
| --- | --- |
| בקרת זהויות עריכת הנתון בוויקינתונים | 
* GND: 122043790
* ISNI: 0000 0000 1223 4956
* NLK: KAC201763912
* SUDOC: 078425492
* VIAF: 52560862
* WorldCat: viaf-52560862

 |
**הכוחות הדמוקרטיים המאוחדים של בלארוס** היא קואליציה של מפלגות פוליטיות שהיו קבוצת האופוזיציה העיקרית בבחירות לנשיאות 2006. הקבוצה בחרה באלכסנדר מילינקביץ', כמועמד לנשיאות בניסיון להביס את אלכסנדר לוקשנקו הנשיא הסמכותני של בלארוס מאז 1994.

נתונים סטטיסטיים רשמיים בבלארוס דיווחו שמילינביץ' צבר 6% מהקולות, אולם האופוזיציה הבלארוסית ומבקרים ממדינות המערב לא קיבלו את התוצאות הרשמיות כלגיטימיות ומאמינים שזו דוגמה להונאת בחירות. הרשויות בבלארוס הכחישו את כל ההאשמות בהונאת בחירות.

כיום, מפלגת האזרחים המאוחדת ומפלגת השמאל בבלארוס "עולם צודק" מהווים את מרבית הקואליציה. מפלגת BNF שומרת על חברותה בקואליציה, אולם מתרכזת יותר בקואליציה שהוקמה לאחרונה על ידי המפלגות השמרניות, גוש העצמאות הבלארוסית.

חברות מפלגתית
-------------

יש חמש מפלגות פוליטיות בקואליציה של הכוחות הדמוקרטים המאוחדים של בלארוס:

* מפלגת השמאל "עולם צודק"
* מפלגת האזרחים המאוחדת של בלארוס
* המפלגה הסוציאל-דמוקרטית (אספה)
* מפלגת העבודה
* מפלגת BNF
* Za svabodu ("לחופש")

קישורים חיצוניים
----------------

* 

* אתר האינטרנט הרשמי של הכוחות הדמוקרטים המאוחדים של בלארוס

הערות שוליים
------------

1. ↑  Nordsieck, Wolfram (2008). "Belarus". *Parties and Elections in Europe*. אורכב מ-המקור ב-2011-07-09.
דמות המכשף הסטריאוטיפית של אדם קשיש ומזוקן בעל כובע מחודד וגלימה הקורא בספר לחשים של תורת הנסתר.
גנדלף מהלגנדריום של טולקין, קיפול אוריגמי מאת האמן אריק ג'ואזל. בתמונה ניתן לראות את דמות המכשף הסטריאוטיפית של אדם קשיש ומזוקן בעל מטה קסמים, כובע מחודד וגלימה.
**מכשף**, **אשף**, **מג** או **קוסם**, הוא אדם בעל יכולות על-טבעיות שעוסק בקסם וכישוף. דמות המכשף מופיעה רבות בספרות, ביצירות פנטזיה, בפולקלור ואגדות, בסרטי קולנוע ובמשחקי תפקידים. 

המכשף מבצע את קסמיו באמצעות תורת הנסתר או שימוש בכשף, בניגוד לאיש דת (נביא, שאמאן או דרואיד) שמבצע נסים באמצעות פנייה אל האל. המכשף מתואר לרוב בספרות כאדם חכם מאוד שהקדיש את כל חייו ללימוד תורת הנסתר ולשליטה בכוח הכשף, לרוב מתוך תאווה לעוצמה וכוח. מכשפים יכולים להיות טובים, רעים או נייטרלים. ארכיטיפים המשוייכים למכשפים הם מטה קסם, ספר לחשים, כובע מחודד, גלימה ארוכה וזקן ארוך ולבן.

דוגמאות למכשפים בספרות הפנטזיה: גנדאלף וסארומן בשר הטבעות, רייסטלין מאז'ר ברשומות רומח הדרקון, אלבוס דמבלדור ולורד וולדמורט בהארי פוטר, סתמרוח בעולם הדיסק, אורקו וסקלטור בהי-מן ושליטי היקום, ודוקטור סטריינג' בקומיקס וביקום הקולנועי של מארוול. מרלין מאגדות המלך ארתור מתואר פעמים רבות כמכשף, ולעיתים כנקרומנסר (בעל אוב) אך למעשה הוא דרואיד ששואב את כוחותיו מאלי הטבע הקלטיים והדרקון שמהווה את נשמת הטבע.

ראו גם
------

* כישוף
* מכשפה
* קוסם
* קסם (מבוכים ודרקונים)

קישורים חיצוניים
----------------

ויקישיתוף מדיה וקבצים בנושא **מכשף** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558555505171
* GND: 4067403-4
* LCCN: sh86004691
* NKC: ph171150

 |
סלצ'יצ'ון פרוס
 Picos ibéricos of Jabugo: נקניקיית סלצ'יצ'ון מוגשת עם מקלות לחם
 משמאל לימין: Pâté de Ibérico, סלצ'יצ'ון, וצ'וריסו
**סלצ'יצ'ון (בספרדית: Salchichón)** היא "נקניק קיץ" (סוג נקניק שיכול להישמר ללא קירור) ספרדי שמיוצר באמצעות עישון, ייבוש, בישול או שילוב כלשהו ביניהם. הוא עשוי מבשר חזיר, למרות שמתכונים מסוימים משתמשים בבשרים אחרים כולל שור, עגל או סוס.

הכנה
----

את הבשר והשומן קוצצים לחתיכות דקות, מתבלים במלח, פלפל שחור, אגוז מוסקט, אורגנו ושום, ואז התערובת המטובלת מוכנסת למעי חזיר טבעי עבה. הבשלה ויישון יכולים להתבצע עד שלושה חודשים.

וריאציות אזוריות
----------------

בפוארטו ריקו, סלצ'יצ'ון הוא "נקניק קיץ" מעושן הדומה במובנים מסוימים לסלמי ג'נובה (Genoa salami), נקניק איטלקי יבש לא מעושן. הסלמי עשוי מכבד בקר, לב, חלקי מעי פרה ושומן חזיר ובשר. לעתים קרובות הוא מתובל במלח, חומץ, גרגירי פלפל שחור שלמים ופפריקה מעושנת.

ראו גם
------

* סוסיסון, נקניק דומה מצרפת
* צ'וריסו, נקניק דומה

הערות שוליים
------------

לקריאה נוספת
------------

* מאמר סלצ'יצ'ון בוויקיפדיה הספרדית. (תוכן בהרחבה)


1. 1 2  The Art of Making Fermented Sausages page 218 Stanley Marianski, Adam Marianski 2009
**היי פוינט** (באנגלית: **High Point**) היא עיר בצפון קרוליינה שבארצות הברית. לפי מפקד האוכלוסין מ-2020, מנתה אוכלוסיית העיר כ-113,887 תושבים. היי פוינט היא העיר התשיעית בגודלה בצפון קרולינה, וה-259 בארצות הברית.

יש בעיר תעשיות רבות, והעיקריות שבהן כוללות רהיטים, טקסטיל וייצור אוטובוסים. הסלוגן הרשמי של העיר הוא "העיר הבינלאומית של צפון קרוליינה" בשל שוק הרהיטים העירוני שמושך אליו מאות אלפי איש מרחבי העולם. בעיר פועלת מאז 1924 אוניברסיטת היי פוינט – מוסד פרטי המזוהה עם המתודיזם.

היסטוריה
--------

היי פוינט ממוקמת בסמוך למסילות הברזל האזוריות, מה שתרם רבות לפיתוח האזור. עוד באמצע המאה ה-18 התיישבו באזור אירופאים ובהם קווייקרים אנגלים ומהגרים גרמנים. העיירה עצמה התאגדה כיישוב רק ב-1859. בתקופה זו העיירה הייתה למרכז ייצור מרכזי שכלל ייצור טבק, עיבוד עץ וטקסטיל. מפעל הרהיטים של היי פוינט נפתח בשנת 1889. הקולג' המקומי נוסד בשנת 1924 כמוסד פרטי המזוהה עם המתודיסטים. כיום המכללה היא אוניברסיטה עם כ-4,400 סטודנטים לתואר ראשון ושני מ-51 ארצות ו-46 מדינות ארצות הברית.

גאוגרפיה
--------

היי פוינט היא העיר היחידה בצפון קרולינה שמפוזרת על פני ארבעה מחוזות: דייווידסון, פורסיית', גילפורד ורנדולף. חלקים מהעיר מתנשאים לגובה של 1,000 רגל (300 מטרים), מה שהופך אותה לאחת הערים הגבוהות בסביבתה.

על פי לשכת מפקד האוכלוסין של ארצות הברית, לעיר שטח של 143.6 קילומטרים רבועים (55.4 מילים רבועים).

דמוגרפיה
--------

נכון למפקד האוכלוסין הלאומי מ-2020, התגוררו בעיר 114,059 איש ב-40,877 משקי בית וב-25,792 משפחות.

הרכב גזעי בהיי פונט| גזע | מספר | אֲחוּזִים |
| --- | --- | --- |
| לבנים | 50,000 | 43.84% |
| אפרו-אמריקאים | 36,124 | 31.67% |
| אינדיאנים | 403 | 0.35% |
| אסייתים | 9,985 | 8.75% |
| ילידי האוקיינוס השקט | 47 | 0.04% |
| אחר/מעורב | 4,716 | 4.13% |
| היספנים | 12,784 | 11.21% |

קישורים חיצוניים
----------------

ויקישיתוף מדיה וקבצים בנושא **היי פוינט** בוויקישיתוף
* 

* אתר האינטרנט הרשמי של היי פוינט (באנגלית)
* היי פוינט, ברשת החברתית פייסבוק

* היי פוינט, ברשת החברתית אקס (טוויטר)

* היי פוינט, ברשת החברתית אינסטגרם
* היי פוינט, באתר אנציקלופדיה בריטניקה (באנגלית)

הערות שוליים
------------

1. ↑  "High Point University".
2. ↑  "County Maps". *City of High Point, North Carolina*. נבדק ב-1 בפברואר 2017. `{{cite web}}`:  (עזרה)
3. ↑  "Geographic Identifiers: 2010 Demographic Profile Data (G001): High Point city, North Carolina". U.S. Census Bureau, American Factfinder. אורכב מ-המקור ב-13 בפברואר 2020. נבדק ב-25 בנובמבר 2015. `{{cite web}}`:  (עזרה)
4. ↑  "Explore Census Data". *data.census.gov*. נבדק ב-2021-12-20.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562012205171
* LCCN: n81132398
* MusicBrainz: a456946e-2203-4b43-b695-54d48d24eaf6
* NARA: 10041940
* SUDOC: 160302145
* VIAF: 143081375
* WorldCat: lccn-n81132398

 |
**תל אביב-יפו** היא מיני סדרה בת שלושה פרקים העוסקת בתולדותיה של העיר תל אביב-יפו.

הסדרה שודרה בערוץ 8 בשנת 2009, לרגל חגיגות המאה לתל אביב. את הסדרה הנחה מודי בר-און, שהיה גם אחד מיוצריה, לצדם של ענת זלצר וגבריאל ביבליוביץ. ההסכם להפקת הסדרה נחתם בספטמבר 2005, והתחקיר לקראת הכנת הסדרה נמשך כשנה. בראשיתה, הייתה אמורה לכלול עשרה פרקים, ולהיות משודרת בערוץ 10, אך עקב עלויות ההפקה, היא צומצמה לשלושה פרקים, ששודרו בתחילה בערוץ 8, וחודשים ספורים אחר כך גם בערוץ 10.

בר-און מספר את סיפורה של העיר תל אביב כשהוא משוטט ברחובותיה, תוך מעבר מקטעי ארכיון לצילומים עדכניים של המקומות הנזכרים, בסגנון המוכר מסדרות דוקומנטריות קודמות שהנחה בר-און, "הכל אנשים" ו"במדינת היהודים". בין הקטעים משולבים גם קטעי קריינות של עלמה זק, המכילים ציטוטים של אישים שונים אודות העיר. מוטיב חוזר לאורך פרקי הסדרה הוא הקונפליקט המתמשך בין הישן לבין החדש, בין ה"תל" ל"אביב", בין יפו לבין תל אביב, אותה מכנה בר-און "העיר שבליבה מקף".

פרקי הסדרה
----------

הפרק הראשון נפתח בתיאור הגרלת המגרשים ב-1909, אך עוסק בעיקר בקורותיה של העיר יפו במאה ה-19, החל מהמצור שהטיל נפוליון על העיר ב-1799 והטבח שביצעו חייליו לאחר נפילתה, דרך התפתחותה ושגשוגה בתקופת שלטונם של אבו נבוט ומוחמד עלי, ועד להקמת השכונות היהודיות נווה צדק, נווה שלום, כרם התימנים ולבסוף אחוזת בית, עיר הגנים שתהפוך לימים לתל אביב

הפרק השני עוסק בהתפתחותה המואצת של תל אביב במחצית הראשונה של המאה ה-20 וכינונה של עיריית תל אביב כרשות מקומית נפרדת מיפו. בתקופה זו ידעה תל אביב תלאות בדמותם של גירוש תל אביב, מכת ארבה, מגפת טיפוס ופרעות תרפ"א, שבעקבותיהן התפתחה העיר במהירות, וסיגלה לעצמה אדריכלות ייחודית, מוסדות תרבות, חיי חברה ומסחר.

הפרק השלישי, ארוך יותר מקודמיו, עוסק בתקופה שמשנות ה-30 של המאה העשרים ועד שנת המאה של תל אביב. תקופה זו כוללת את קורותיה של העיר במהלך המרד הערבי, מלחמת העולם השנייה ומלחמת העצמאות, לאחר מכן כיבוש יפו, נטישת תושביה ואיחודן של שתי הערים, הקמת שכונות עבר הירקון, ולבסוף הקמת גורדי השחקים, חיי הבוהמה בעיר, התופעות התרבותיות והחברתיות המאפיינות אותה ומיצובה כ"עיר בלי הפסקה".

קישורים חיצוניים
----------------

* "תל אביב-יפו", במסד הנתונים הקולנועיים IMDb (באנגלית)
* "הפנטזיות שלנו עושות עיר", באתר וואלה!‏, 10 במאי 2009
* אסתר זנדברג, תל אביב-יפו, עיר ובלבה מקף, באתר הארץ, 13 במאי 2009
* ניר קיפניס, ‏להתפעל, שוב, מתל-אביב, באתר גלובס, 14 במאי 2009
* על הבוקר, מודי בר-און עם סדרה חדשה על תל אביב, באתר של "רשת 13", 17 במאי 2009 (במקור, מאתר "nana10")
* סמדר שילוני, העיר שנותקה לה יחדיו, באתר ynet, 17 במאי 2009

הערות שוליים
------------

1. ↑  רותה קופפר, מודי בראון וענת זלצר יכינו סדרה דוקומנטרית על ת"א ויפו, באתר הארץ, 12 בספטמבר 2005
**מפלגת העם הפקיסטנית** (אנגלית: **Pakistan Peoples Party**, ר"ת PPP; אורדו: پاکستان پیپلز پارٹی) היא מפלגת מרכז-שמאל בפקיסטן החברה באינטרנציונל הסוציאליסטי. "הפרלמנטרים של מפלגת העם הפקיסטנית" (אנגלית: The Pakistan People's Party Parliamentarians, ר"ת PPPP) נוצרה בשנת 2002 על ידי מפלגת העם הפקיסטנית כדי להתאים לחוק המפלגות הפקיסטני.

מפלגת העם הפקיסטנית נוסדה ב-30 בנובמבר 1967 על ידי זולפיקר עלי בהוטו, שהיה ליושב ראש הראשון של המפלגה. סיסמתה של המפלגה היא: "האסלאם הוא אמונתנו, דמוקרטיה היא מדיניותנו, סוציאליזם הוא כלכלתנו. הכוח כולו לעם". בתקופת השלטון הראשונה שלה, בשנת 1973, נוסחה ונחקקה החוקה הראשונה של פקיסטן. תחת מנהיגותו של זולפיקאר בהוטו הודיעה PPP על הלאמת כל התעשיות הגדולות.

מפלגת העם הפקיסטנית היא ליברלית במידה משמעותית ממפלגות אחרות במדינה וידועה במאבקה בנושאים כגון: זכויות נשים וזכויות עניים ומדוכאים. הנהגת המפלגה נחשבת למשכילה יותר מזו של מפלגות אחרות וחלק ממנהיגיה התחנכו בבולטים שבמוסדות החינוך האקדמיים בעולם: אוניברסיטת הרווארד, אוניברסיטת אוקספורד, אוניברסיטת קיימברידג', ועוד. המפלגה מקדמת ערכי שוויון, צדק וסובלנות ויש לה את מספר החברים הגדול בפקיסטן.

אף שבסיס הכוח העיקרי של המפלגה נמצא בפרובינציית סינד, שם היא שומרת על רוב מוצק באוכלוסייה, היא זוכה לתמיכה משמעותית אף באזורי בחירה דלילי אוכלוסין בפרובינציית פונג'אב.

מנהיגי מפלגה בולטים
-------------------

* זולפיקר עלי בהוטו יסד את המפלגה ושימש כיושב ראשה הראשון בשנים 1967–1979.
* בנזיר בהוטו, בתו של זולפיקר, שימשה אף היא כיושבת ראש המפלגה. היא הוכרזה כיושבת ראש לשארית חייה. מנהיגותה נקטעה ב-27 בדצמבר 2007, עת נרצחה. היא שימשה יושבת ראש המפלגה החל משנת 1979.
* בילוואל בהוטו זרדארי בנה של בנזיר, ובעלה אסיף עלי זרדארי הוכרזו כיושבי ראש משותפים של המפלגה ב-30 בדצמבר 2007. מספטמבר 2008 מכהן אסיף עלי זרדארי כנשיא פקיסטן.

קישורים חיצוניים
----------------

ויקישיתוף מדיה וקבצים בנושא **מפלגת העם הפקיסטנית** בוויקישיתוף
* 

* אתר האינטרנט הרשמי של מפלגת העם הפקיסטנית (באנגלית)
* אתר מפלגת העם הפקיסטנית באנגלית.

הערות שוליים
------------

1. ↑  Pakistan Peoples Party, dawn.com
2. ↑  David Rohde Musharraf’s Political Future Appears Troubled. The New York Times, 28/12/2007
3. ↑  Bhutto's son, husband to be co-leaders of party. Reuters India, 30/12/2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414307605171
* ISNI: 0000 0001 0670 0866
* LCCN: n50062710
* SUDOC: 029864437
* VIAF: 146203249
* WorldCat: lccn-n50062710

 |
**מפלגת האינואיט** (גרינלנדית: **Partii Inuit**, "מפלגת העם") הייתה מפלגה בדלנית גרינלנדית, שהוקמה על ידי פורשי אינואיט אטקטיגיט. המפלגה התנגדה לחוק המכונה "חוק בקנה מידה גדול". מטה לינגה היה נציג המפלגה בממשלה וכיהן כשר הדיור, הטבע והסביבה. בבחירות הכלליות של גרינלנד ב-2014 המפלגה לא זכתה באף מנדט בפרלמנט.

היסטוריה
--------

### "חוק בקנה מידה גדול"

במהלך כהונת ממשלת האינואיט אטקטיגיט בשנים 2009–2013, המפלגה (אינואיט אטקטיגיט) העבירה את מה שמכונה "חוק בקנה מידה גדול", שמקל על חברות זרות להשיג רישיונות כרייה וחוזים לעובדים זרים. החוק מבטיח את זכותם של העובדים הזרים לשביתה ואת שכר המינימום המקומי, אך מאפשר לחברות לקזז את עלויות הביטוח והמזון משכרם, מה שמעניק להם שכר נמוך בהרבה. מפלגת האינואיט הוקמה על ידי מתנגדי אינואיט אטקטיגיט שהיו מודאגים מניצול של עובדים זרים, כמו גם מההשפעות החברתיות והסביבתיות של פעולות כרייה חדשות

### השיבה לפרלמנט

ב-17 בדצמבר 2016 פר רוסינג-פטרסן נבחר ליו"ר המפלגה, לאחר שעזב את מפלגת נאלראק,
מה שהעניק למפלגה ייצוג של מושב אחד בפרלמנט.
עם זאת, הוא עזב את המפלגה חודשיים מאוחר יותר וחזר למפלגת נאלראק.

### פירוק המפלגה

ב-16 במרץ 2018 המפלגה התפרקה וחבריה הצטרפו למפלגת נאלראק

### תוצאות הבחירות

| שנת בחירות | # מספר בוחרים כולל |  % מסך הבוחרים | # מושבים | +/– |
| --- | --- | --- | --- | --- |
| 2013 | 1,930 | 6.4 (#4) | 2 / 31 |  |
| 2014 | 477 | 1.6 (#6) | 0 / 31 | Decrease2 |
**מירון אֶגֶר** הוא זמר-יוצר, פזמונאי, מלחין, סולן להקת סוסיתא ומנחה ערבי שירה בציבור.

אגר נולד וגדל במושב חצבה בערבה. הכשרה מוזיקלית פורמלית רכש בבית הספר רימון ברמת השרון. בשנת 2002 הקים עם חבריו ללימודים את להקת סוסיתא והיה לסולנה. אגר כתב שירים ללהקה וניגן בחליליות ובמפוחית באלבומה הראשון (והיחיד עד כה).

הלחין עם איה כורם את השיר "פגישה" לאלבום הבכורה שלה שיצא בשנת 2006.

נוסף על פעילותו כמוזיקאי אגר מנחה ומוביל ערבי שירה בציבור, בהם מועדון ה"בוביזמר" עם ארבל פישלר – מועדון שירה בציבור לצעירים הנפגש אחת לחודש ומונה מאות חברים. אגר מנחה, שר ומנגן בכלי נגינה שונים: גיטרה, קלידים, חליל, סקסופון, מפוחית וכלי הקשה.

דיסקוגרפיה
----------

עטיפת האלבום "נטוע"
בשנת 2009 הוציא מירון אגר את אלבום הבכורה שלו "נטוע". אגר כתב והלחין 11 מתוך 12 שירי האלבום, מתוכם חידש את "שיר שלווה" שהוקלט במקור לאלבום של סוסיתא. כמו כן, כתב גרסה עברית בשם "קם ונעלם" לשיר Todo Cambia (מילולית: הכול משתנה) שכתב והלחין חוליו נומאוזר ומוכר בביצועה של מרסדס סוסה. אגר שר וניגן בגיטרה בכל שירי האלבום ובחלקם ניגן גם במפוחית, בפסנתר ובטמבורין.

רשימת השירים באלבום:

1. המילה מולדת
2. שיר שלווה
3. רשום על הדף
4. שיר לעיר ירושלים
5. עוד אתמול
6. כבר מחר
7. חטא האם (דואט עם נטע נחמיאס)
8. אבן המידבר
9. סיפורי פסים
10. שיירה
11. אבאמא
12. קם ונעלם

קישורים חיצוניים
----------------

* מירון אגר, באתר שירונט
* מירון אגר, באתר Discogs (באנגלית)
* מירון אגר, באתר MOOMA (בארכיון האינטרנט)
* שירה בציבור, האתר הרשמי של מירון אגר
* בוביזמר(הקישור אינו פעיל)
מפלגת העבודה (גרינלנדית: **Sulissartut Partiat**) הייתה מפלגת שמאל גרינלנדית קצרת ימים.

היסטוריה
--------

המפלגה נוסדה בתחילת 1979 כזרוע הפוליטית של מרכז האיגוד המקצועי של **Sulinermik Inuussutissarsiuteqartut Kattuffiat** (ובראשי תיבות **SIK**). בעבר תמכה SIK בסיומוט, אך שיתוף הפעולה הופסק בסתיו 1978.
מפלגת העבודה הייתה קרובה מאוד לסיומוט בסוגיות פוליטיות מרכזיות. כמו כן, תמכה מפלגת העבודה בסיומוט בבחירות לפרלמנט האירופי.
בבחירות 1979 לא זכתה מפלגת העבודה בייצוג בלאנדסטינג. המפלגה גם השתתפה בבחירות לפולקטינג ב-1979, וקיבלה 1,618 קולות (שלא הספיקו לה כדי לזכות באף אחד משני מושבי הפולקטינג שהוקצו לגרינלנד).
בבחירות למועצות העירוניות השיגה מפלגת העבודה 550 קולות בגרינלנד, 156 בנוק, 114 באילוליסאט, 81 במאניצוק, 76 באסיאט, 60 בקאקורטוק, 33 בנארסאק, 23 בקאסיגיאנגואיט ו-7 באומאנאק.
לקראת הבחירות ב-1983 התמזגה מפלגת העבודה עם אינואיט אטקטיגיט.

### תוצאות הבחירות

| שנת בחירות | # מספר בוחרים כולל |  % מסך הבוחרים | # מושבים | +/– |
| --- | --- | --- | --- | --- |
| 1979 | 1,041 | 5.64 (#3) | 0 / 31 |  |

הערות שוליים
------------

1. 1 2 3  Wende, Frank. *Lexikon zur Geschichte der Parteien in Europa*. Stuttgart: Kröner, 1981. p. 66
2. ↑
3. ↑
4. ↑  Atuagagdliutit/Grønlandsposten, April 12, 1979, p. 6 scanned newspaper article
5. ↑  Greenland's Statistical Office
6. ↑
7. ↑
8. ↑
**פכיפנתרה** (שם מדעי: ***Pachypanthera***; מיללית: "פנתר עבה") הוא סוג של חתול נכחד שהתקיים בסוף המיוקן בדרום-מזרח אסיה הנחשב לקרוב לפנתרים החיים.

זהו סוג שתואר ב-2023 על סמך ממצאים מאובנים ממערה באיסאן שבצפון-מזרח תאילנד שכיום מצויים באוניברסיטת צ'ולונגונגקורן. הסוג תואר בידי החוקר de Bonis והמין היחיד בסוג הוא: *Pachypanthera piriyai*, לכבוד החוקרת Piriya Vachajitpan.

ממצאי הסוג כללו שיניים רבות ולסת תחתונה שאופיינו במבנה מסיבי ומחוזק ביותר ביחס לחתול, דומים מאוד לאלה של צבועיים. אלה יכולים לרמז שהחתול ניזון מעצמות אותם שבר עם לסתותיו. המבנה שלו רמז שהיה קשור לחתולים הגדולים כמו המיופנתרה, נמר ערפילי והפנתרים החיים. בגודלו הוא דמה לגודל של יגואר במשקל של 142 ק"ג.

החתול התקיים באזורים שבין שטחי ביצות ליערות גשם בהם התגלו מאובנים של מספר מכפילי פרסה כמו חזיריים, אנתרקותריים, ג'ירפיים ופריים וכן שרידי מספר פילאים וקרנפיים. כמו כן התגלו מאובני של קוף אדם, ה-*Khoratpithecus*. בעלי חיים אלה אולי ניצודו בידי הפכיפנתרה.

קישורים חיצוניים
----------------

ויקישיתוף מדיה וקבצים בנושא **פכיפנתרה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
משקפת עם כדורי תיקון ברזל בכל צד וקלינומטר (אנ') (מד-זווית) מתחת למצפן
Modern binnacle with compass. בית מצפן מודרני עם מצפן.
בית מצפן הוא מארז או מעמד בגובה המותניים על סיפון ספינה, בדרך כלל מותקן מול הגאי, בו ממוקמים מכשירי ניווט לצורך התייחסות קלה ומהירה וכן להגנה על המכשירים הרגישים. מטרתו ההיסטורית הייתה להחזיק את המצפן המגנטי של הספינה, המורכב בגימבלים כדי לשמור על גובהו בזמן שהספינה חגה ונעה. מקובל לחלק את המעמד למספר מקטעים כשתכולתו כוללת בדרך כלל מצפן אחד או יותר ומנורת שמן או מקור אור אחר. לעיתים גם נכלל שעון חול להערכת מהירות.

 בית מצפן בקדמת הגה הספינה. עשן המנורה המאירה את פני המצפן בלילה יוצא דרך הארובה הקטנה.

היסטוריה
--------

 פסל הלורד קלווין בבלפסט, עם משקוף מתוקן מאחוריו
בתחילת המאה ה-18 נבנו בתחילה בתי מצפן רבים באמצעות מסמרי ברזל, אך אלו התגלו מאוחר יותר כגורמים לסטיות מגנטיות (אנ') בקריאת המצפן. ככל שהתקדמו התפתחות המצפן והבנת המגנטיות, ניתנה תשומת לב רבה יותר לתכנון כדי למנוע הפרעות מצפן שנגרמו מברזל.

עם כניסתן של ספינות עטויות ברזל הסטייה המגנטית שנצפתה במצפנים הפכה חמורה יותר. בהמשך פותחו שיטות פיצוי על ידי סידור ברזל או חפצים מגנטיים ליד המיכל. בשנת 1854, רשם ג'ון גריי מליברפול פטנט על סוג חדש של בינקלים אשר שילב ישירות מגנטים מתכווננים לתיקון על ברגים או מתלים. בשנות ה-80 חל שיפור נוסף הלורד קלווין רשם פטנט של מערכת מצפן נוספת ואשר שילבה שני כדורי ברזל לתיקון הסטייה המגנטית. אלה נודעו בשפת העם "כדורי קלווין" בבריטניה, ו"כדורי נווט" בארצות הברית. למוזיאון הימי המלכותי בגריניץ', לונדון, יש אוסף נרחב של משקפים.

ראה גם
------

* מצפן גירוסקופי
* יומן האונייה

הערות שוליים
------------

1. ↑  "Ship's Magnetic Compass". *Sea Ice Physics and Ecosystem eXperiment*. acecrc.sipex.aq. אורכב מ-המקור ב-2011-09-03. נבדק ב-7 באוקטובר 2011. `{{cite web}}`:  (עזרה)
2. ↑  "Compass and binnacle | Royal Museums Greenwich".

* + Alan Gurney, *Compass: A Story of Exploration and Innovation*, W.W. Norton & Company, 2004, מסת"ב 0-393-32713-2.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בית מצפן** |

 

*
**זִמְרִי** הוא דמות מקראית, לפי הכרונולוגיה המסורתית מלך על ממלכת ישראל בשנת 882 לפנה״ס. הוא עלה לשלטון לאחר שרצח את המלך הקודם, אלה, ומלך שבוע אחד בלבד, עד שהצית עצמו למוות.

זמרי שהיה "שר מחצית הרכב" (כלומר מפקד על מחצית מהמרכבות) בצבאו של אלה, ניצל את המלחמה עם פלשתים באותה העת לצורך ביצוע הפיכה נגד אלה. בעת שאלה היה שיכור, זמרי בא והרג אותו. לאחר מכן, הכה את כל משפחתו אשר הייתה מבית בעשא. בהפיכה זו התקיימה נבואת יהוא בן חנני לבעשא כי ביתו יושמד (ספר מלכים א', פרק ט"ז, פסוקים א'–ד').

כמו אלה מלך ישראל, גם רוצחו זמרי לא האריך בשלטונו. מהפכת החצר של זמרי קוממה עליו את החיל שצר על גבתון ומצביאו עמרי, עם חיל הרגלים נטש את המצור על העיר הפלשתית וחש אל תרצה להפיל את זמרי:

> 
> בִּשְׁנַת עֶשְׂרִים וָשֶׁבַע שָׁנָה לְאָסָא מֶלֶךְ יְהוּדָה מָלַךְ זִמְרִי שִׁבְעַת יָמִים בְּתִרְצָה וְהָעָם חֹנִים עַל-גִּבְּתוֹן אֲשֶׁר לַפְּלִשְׁתִּים. וַיִּשְׁמַע הָעָם הַחֹנִים לֵאמֹר קָשַׁר זִמְרִי וְגַם הִכָּה אֶת-הַמֶּלֶךְ וַיַּמְלִכוּ כָל-יִשְׂרָאֵל אֶת-עָמְרִי שַׂר-צָבָא עַל-יִשְׂרָאֵל בַּיּוֹם הַהוּא בַּמַּחֲנֶה. וַיַּעֲלֶה עָמְרִי וְכָל-יִשְׂרָאֵל עִמּוֹ מִגִּבְּתוֹן וַיָּצֻרוּ עַל-תִּרְצָה. וַיְהִי כִּרְאוֹת זִמְרִי כִּי-נִלְכְּדָה הָעִיר וַיָּבֹא אֶל-אַרְמוֹן בֵּית-הַמֶּלֶךְ וַיִּשְׂרֹף עָלָיו אֶת-בֵּית-מֶלֶךְ בָּאֵשׁ וַיָּמֹת.
> 
> 
> 
> — ספר מלכים א', פרק ט"ז, פסוק ט"ו
> 

שמו של זמרי הפך לשם נרדף לבוגד. כאשר בא יהוא לארמונה של איזבל על-מנת להורגה, קידמה איזבל את פניו במילים: "הֲשָׁלוֹם, זִמְרִי הֹרֵג אֲדֹנָיו?".

קישורים חיצוניים
----------------

ויקישיתוף מדיה וקבצים בנושא **זמרי** בוויקישיתוף

הערות שוליים
------------

1. ↑  ספר מלכים ב', פרק ט', פסוק ל"א

| מלכי ישראל ושנת עלייתם (לפני הספירה) לכס המלוכה |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ירבעם | נדב | בעשא | אלה | זמרי | תבני | עמרי | אחאב | אחזיהו | יורם |
| 928 | 907 | 906 | 883 | 882 | 882 | 882 | 871 | 852 | 851 |
| יהוא | יואחז | יואש | ירבעם השני | זכריהו | שלום | מנחם | פקחיה | פקח | הושע |
| 842 | 814 | 800 | 784 | 748 | 747 | 747 | 737 | 735 | 732 |

 |

| מלכי ישראל ויהודה |
| --- |
| מלכי ישראל המאוחדת | שאול • אשבעל • דוד • שלמה |  |
| מלכי יהודה | רחבעם • אביה • אסא • יהושפט • יורם • אחזיהו • עתליה • יהואש • אמציהו • עוזיהו/עזריהו • יותם • אחז • חזקיהו • מנשה • אמון • יאשיהו • יהואחז • יהויקים • יהויכין • צדקיהו |
| מלכי ישראל | ירבעם בן נבט • נדב • בעשא • אלה • זמרי • תבני • עמרי • אחאב • אחזיהו • יורם • יהוא • יואחז • יואש • ירבעם השני • זכריהו • שלום • מנחם • פקחיה • פקח • הושע |
| בית חשמונאי | 

|  |  |
| --- | --- |
| שליטים | מתתיהו הכהן • יהודה המכבי • יונתן הוופסי • שמעון התרסי • יוחנן הורקנוס הראשון • אלכסנדרה החשמונאית (השלישית) |
| מלכים | יהודה אריסטובולוס הראשון • יהונתן אלכסנדר ("ינאי") • שלומציון אלכסנדרה • הורקנוס השני • אריסטובולוס השני • מתתיהו אנטיגונוס השני |

 |
| מלכי בית הורדוס | הורדוס • ארכלאוס • הורדוס אנטיפס • פיליפוס • אגריפס הראשון • אגריפס השני |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007513518705171
* VIAF: 308281520
* WorldCat: viaf-308281520

 |
מארי **שמעון בן יחיא צאלח** (1919 צנעא - 1993 בני ברק) הוא רב תימני, ששימש רב של מספר מושבים בשרון (אליכין, עזריאל, כפר יעבץ, קדימה) , והדפיס מחדש חלק מספרי ר' יחיא צאלח.

חייו
----

נולד בתימן, בעיר צנעא ב-1919, בן למשפחת רבנים, ודור שביעי לר' יחיא צאלח. בצעירותו למד אצל מארי יוסף שמן. התייתם בגיל צעיר והתפרנס מעיבוד עורות. התחתן בתימן יחסית בגיל מאוחר (28) יחסית לתקופה.

פעילות ציבורות
--------------

לפני עלייתו ארצה ריכז שיעורי תורה לצעירים בבית כנסת 'צאלח' בצנעא. וסייר בכפרים בתימן מטעם התאחדות התימנים בישראל ועודד עליה לישראל. 

עלה לארץ בעליית התימנים הגדולה ב-1950. הוסמך לרבנות על ידי הרב עוזיאל. שימש כרב במושבה קדימה בתחילת דרכה. היה גם אברך כולל, והתפרנס מכתיבת סת"ם. 

ב-1955 עבר לגור בבני ברק בשיכון ה', שם הקים בשנת תשט"ו את בית הכנסת "עץ חיים" ושימש שם כרב בית הכנסת עד מותו, במקביל שימש כרב אזורי למספר מושבים בשרון.

הוא פעל לשימור מסורת יהדות תימן, וזו של מהרי"ץ בפרט, כך גם שאף שצעירי התימנים שלא מכירים את השפה הערבית ימשיכו ללמוד את פירוש רס"ג על התורה, כפי שנהגו לעשות בלימוד המארי בתימן, לצורך כך הכין לדפוס את פירוש רס"ג מנוקד.

היה מהמורים הראשונים בבית הספר הדתי שהוקם למען העולים על ידי שמעון פרידליך, מזכיר המועצה הדתית בקדימה. לאחר מעברו של הרב שמעון צאלח לבני ברק ב-1955 הקים בה את בית כנסת התימני 'עץ חיים' בשיכון ה'.

קיבל את אות יקיר בני ברק.

נפטר בבני ברק בכ"ז אייר תשנ"ג.

הדפסה והוצאה מחודשת של ספרי ר"י צאלח
------------------------------------

הוציא לאור רבים מספריו של ר"י צאלח. הדפיס מהדורה חדשה של סידור עץ חיים בארבעה כרכים, הדפיס והגיה את הספר זבח תודה, משניות עם ניקוד מהרי"ץ ועוד. הכין מהדורה חדשה לתאג' עם קונטרס חלק הדקדוק ופרשנים נוספים מתימן, בניו הרבנים מאיר ויוסף, הוציאו לאור את התאג' לאחר מותו "בשם כתר תורה חזון שמעון".

הערות שוליים
------------

1. ↑  משה גברא, אנציקלופדיה לחכמי תימן, עמ' 505. שם יש כתב הסמכה מהרבנות הראשית על מינוי כרב מורה הוראה ב'כפר מנצוריה' (הכוונה בשם זה היא לשיכון העולים במושבה קדימה)
2. ↑  משה גברא, כרך א, **אנציקלופדיה לחכמי תימן**, בני ברק: המכון לחקר חכמי תימן, תשס"א, עמ' 506
3. ↑  משה גברא, כרך א, **אנצילופדיה לחכמי תימן**, תשס"א, עמ' 505
תבנית:Veri kutusu**פאטמה אקנוגלו** (**Fatma Ekenoğlu**) (נולדה ב-1956, פאפוס ) היא פוליטיקאית קפריסאית טורקית ונשיאה לשעבר של האסיפה הרפובליקנית של הרפובליקה הטורקית של צפון קפריסין .

אקנוגלו נולדה בשנת 1956 בכפר אלטינסיק בפאפוס, סיימה את לימודיה בפקולטה לרפואה צ'ראפאשה של אוניברסיטת איסטנבול בשנת 1983. אקנוגלו, שסיימה את התמחותה במחלקה הפנימית של אותה פקולטה בשנת 1988, עבדה במרפאה משלה עד 1994, ולאחר תאריך זה עבדה בבית החולים צ'נגיז טופל.

אקנוגלו, שהחליטה להיכנס לפוליטיקה ב-1993, הפכה למועמדת של אזור ה-CTP ניקוסיה בבחירות הכלליות המוקדמות ב-1993, אך לא הצליחה להיכנס לפרלמנט. היא השתתפה בבחירות הכלליות ב -6 בדצמבר 1998, שוב כנציגה של מהמפלגה הטורקית הרפובליקנית, הפעם מאזור גוזליורט שנפתח לאחרונה, והצליחה להיבחר כחברת פרלמנט. אקנוגלו, שחזרה על הצלחתה בבחירות הכלליות ב-14 בדצמבר 2003, כיהנה כנשיאת האסיפה של הרפובליקה בין ה-14 בינואר 2004 ל-6 במאי 2009. 

היא נשואה ואם לשני ילדים.

קישורים חיצוניים
----------------

* האתר הרשמי של אספת הרפובליקה של צפון קפריסין (אורכב 20.04.2008 בארכיון Wayback Machine) </link>

הערות שוליים
------------

1. ↑  Yeni Başkan Bozer (אורכב 15.03.2012 בארכיון Wayback Machine), Kıbrıs Postası, Erişim: 6 Mayıs 2009.
**המפלגה השמרנית של קנדה** (באנגלית: **Conservative Party of Canada**, בצרפתית: **Parti conservateur du Canada**) היא מפלגה מרכזית בקנדה, שממוקמת בצד הימני של המפה הפוליטית. המפלגה במסגרתה הנוכחית נוסדה בשנת 2003, אף על פי שהיו מסגרות שמרניות רבות במהלך ההיסטוריה של קנדה. המפלגה מאמינה בממשלה קטנה, הנמכת מיסים, וביזור הסמכויות לטריטוריות השונות בקנדה.

מנהיגה הבולט של המפלגה היה סטיבן הרפר, שנכנס לתפקידו כמנהיג המפלגה במרץ 2004. בשנת 2006 נבחר לראשות הממשלה. הוא החזיק במשרה זו, עד שהפסיד בבחירות הפדרליות בשנת 2015 לג'סטין טרודו, מועמד המפלגה הליברלית. לאחר ההפסד, התפטר הרפר מתפקידו כמנהיג המפלגה. באופן זמני (עד בחירת מנהיג חדש למפלגה) עמדה בראשות המפלגה רונה אמברוז. ב-27 במאי 2017 נערכו בחירות לראשות המפלגה ולאחר 13 סיבובים, נבחר הפוליטיקאי אנדרו שיר להיות מנהיג המפלגה ברוב זעום של 50.95% מקולות הבוחרים, לאחר שגבר על יריבו לתפקיד המפלגה, מקסים ברנייה שהוביל כמעט לכל אורך סיבובי הבחירות עד אשר קיבל 49.05% מקולות הבוחרים שלא הספיק לבחירתו לתפקיד מנהיג המפלגה.

קישורים חיצוניים
----------------

ויקישיתוף מדיה וקבצים בנושא **המפלגה השמרנית של קנדה** בוויקישיתוף
* 

* אתר האינטרנט הרשמי של המפלגה השמרנית של קנדה
* המפלגה השמרנית של קנדה, ברשת החברתית אקס (טוויטר)
* המפלגה השמרנית של קנדה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 9907 1474
* LCCN: no2007137912
* VIAF: 1911162669317155500007
* WorldCat (עם VIAF): 1911162669317155500007

 |
יון איליאסקו, נשיא רומניה לשעבר מטעם מפלגת הדמוקרטיה הסוציאלית ברומניה
**מפלגת הדמוקרטיה הסוציאלית ברומניה** (ברומנית: **Partidul Democraţiei Sociale din România**, בראשי תיבות: **PDSR**) הייתה מפלגה פוליטית ברומניה.

המפלגה נוצרה ביולי 1993, כאשר החזית הדמוקרטית להצלה לאומית שינתה את שמה למפלגת הדמוקרטיה הסוציאלית ברומניה וקלטה לתוכה את המפלגות Partidul Solidarității Sociale (מפלגת הסולידריות הסוציאלית), Partidul Republican (המפלגה הרפובליקנית) ו-Partidul Cooperatist (מפלגת הקואופרציה). במקביל בוצע המיזוג בקליטה עם מפלגת הסולידריות החברתית, המפלגה הרפובליקנית, המפלגה השיתופית והמפלגה הדמוקרטית הסוציאליסטית של רומניה. בשלטון בבית המחוקקים 1992–1996, ה-PDSR סבלה מתהליך שחיקה קשה והפסידה בבחירות בסתיו 1996. בין השנים 1996–2000, ה-PDSR הייתה באופוזיציה. באותה תקופה היא צברה ניסיון חשוב ביותר ובנתה באופן מציאותי ופרגמטי את האסטרטגיה שלה לחזור לשלטון.

בשנת 2001, כדי שיוכלו להיות חברים באינטרנציונל הסוציאליסטי, התאחדה מפלגת הדמוקרטיה הסוציאלית ברומניה עם Partidul Social-Democrat Român (המפלגה הסוציאל-דמוקרטית הרומנית) בשם Partidul Social Democrat (המפלגה הסוציאל-דמוקרטית). בקונגרס באפריל 2005 מונתה ההנהגה החדשה של המפלגה, והנשיא החדש מירצ'ה גאואנה הצהיר על רצונה של PSD לגבש את בסיס הדוקטרינה שלה ולהקים אופוזיציה בונה בתקופה הבאה. תקופה של מיצוב מחדש פוליטי ומבני, שבאה לכיוון מודרניזציה. מספר מנהיגים, שחלקם נחקרו על ידי מערכת המשפט, עזבו את המפלגה או הודחו מתפקידם. הקונגרס שנערך ב-10 בדצמבר 2006 אישר מחדש את מירצ'ה גאואנה כנשיא PSD, והביא להנהגת המפלגה צוות צעיר ודינמי, המציין את סוף תקופת המשבר של המפלגה.

הערות שוליים
------------

1. ↑  Istoria Partidului Social Democrat, filosofiepolitica.wordpress.com

|  |  |
| --- | --- |
| בקרת זהויות עריכת הנתון בוויקינתונים | 
* GND: 5312953-2
* VIAF: 138099937
* WorldCat: viaf-138099937

 |
**ביזון הקרפטים** (שם מדעי: *Bison bonasus hungarorum*; ידוע גם כ**ביזון הונגרי**) הוא תת-מין נכחד של ביזון אירופי אשר היה תת-אנדמי לאזור הרי הקרפטים במזרח אירופה והוכחד מן העולם באמצע המאה ה-19, קצת פחות ממאה שנה לפני הכחדת קרובו הביזון הקווקזי. הוא תואר מדעית לראשונה רק בשנת 1946 על ידי חוקר הטבע והגאוגרף ההונגרי מיקלוש קרצוי - זמן רב לאחר הכחדתו. 

האטימולוגיה של שמו המדעי היא כדלהלן: "*Bison*" = סוג של בקר; "*bonasus*" = דמוי תאו; "*hungarorum*" = הונגרי. הצירוף של שלושת המילים מתפרש כך: "סוג של בקר דמוי תאו אשר מצוי בהונגריה".

מידע כללי
---------

ביזון הקרפטים כשמו, היה חי על מורדות הרי הקרפטים במולדביה וטרנסילבניה, באזור דרום אוקראינה והונגריה של ימינו. בית הגידול שלו הורכב מיערות ירוקי עד ממוזגים במזרח אירופה ועד המאה ה-16, חי לצד שור הבר. הוא נכחד קצת פחות ממאה שנה לפני קרובו הקווקזי, עקב העובדה שמקום חיותו היה קרוב מדי למרכז אירופה בה היו נפוצים במיוחד מסעות ציד של אצילים ופריצים. 

לא ידוע מאומה עליו, אך סביר להניח שהתאפיין בגוף מסיבי וכבד כקרוביו, עם דבשת קטנה על הכתף וראש רחב וגדול. האקולוגיה והרבייה שלו דמתה לקרוביו. הוא היה מן הסתם פעיל יום, וחי בעדרים קטנים שנעו בחיפוש אחר עשבים, עלים, שיחים וצמחייה אחרת. בחורף, הם נאלצו לשבור שכבת קרח מעל האגמים כדי להגיע למים. 

אויביהם באירופה היו רק הדובים, בעוד שהזאבים היוו איום לעגלים. בתקופות קדומות יותר, הוא נאלץ להתמודד מול אויב חזק בהרבה - האריה האירופאי.

הכחדה
-----

ביזון הקרפטים האחרון נורה בשנת 1852 באזור מארמרש על הגבול האוקראיני-הונגרי. לא נותרו שרידים ידועים מתת-המין בדמות פוחלצים, גולגולות או עצמות. לזכרו הונפק בול דואר הונגרי ומטבע אוקראיני. 

בשנים האחרונות, הובילו ארגוני שימור לכך שתת-המין השפלתי של הביזון האירופי הוכנס לבתי הגידול ההיסטוריים של ביזון הקרפטים בניסיון לשחזר את הפאונה ההיסטורית של האזור. הביזונים שהוכנסו לאזורים הללו, מאכלסים בתי גידול עד לגבהים של 800 מטר מעל פני הים.

קישורים חיצוניים
----------------

* ביזון הקרפטים, באתר ITIS (באנגלית)
* ביזון הקרפטים, באתר האנציקלופדיה של החיים (באנגלית)
* ביזון הקרפטים, באתר GBIF (באנגלית)
* ‏ ביזון הקרפטים(הקישור אינו פעיל) באתר כוכב היונקים.
**דרוידאס שרנאס** (בליטאית: **Darvydas Šernas**; נולד ב-22 ביולי 1984) הוא כדורגלן עבר ליטאי ששיחק בעמדת החלוץ ולעיתים כקשר התקפי.

קריירת מועדונים
---------------

שרנאס התחיל את הקריירה שלו במחלקת הנוער של דיינאבה אליטא ובשנת 2001 ערך את הופעת הבכורה שלו בקבוצה הבוגרת. בשנת 2002 הצטרף לקבוצה וטרה בה שיחק 6 עונות. בינואר 2008 הושאל לספטק נלצ'יק מליגת העל הרוסית. בשנת 2009 חתם בוידז'ב לודז' מליגת העל הפולנית. בשנת 2010 נבחר לכדורגלן השנה בליטא.

ב-14 ביולי 2011 חתם לשלוש שנים בזגלבי לובין. בינואר 2013 הושאל לגזיאנטפספור מליגת העל הטורקית, ובקיץ נרכש על ידי הקבוצה.

בינואר 2014 עזב לראשונה את אירופה כאשר הושאל לפרת' גלורי מליגת העל האוסטרלית. בהמשך שרנאס שיחק בויגרי סובאלק, רוס קאונטי, ז'לגיריס וילנה, אלניהספור ולאחר מכן חזר לז'לגיריס.

ב-16 בינואר 2018 חתם בהפועל כפר סבא מהליגה הלאומית.

ביולי 2018 חתם בסוגדיאנה דז'יזק מליגת העל האוזבקית. ב-24 בפברואר 2019 חתם באטלאנטאס הליטאית.

קריירה בינלאומית
----------------

ב-31 במאי 2008 שרנאס ערך את הופעת הבכורה שלו בנבחרת ליטא במשחק הידידות נגד אסטוניה. ב-11 בפברואר 2009 שרנאס הבקיע את שער הבכורה שלו בנבחרת בניצחון 0-2 נגד אנדורה.

קישורים חיצוניים
----------------

ויקישיתוף מדיה וקבצים בנושא **דרוידאס שרנאס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  יניב טוכמן‏, לאומית: הפועל כפר סבא החתימה את החלוץ הליטאי דרוידאס שרנאס, באתר וואלה!‏, 16 בינואר 2018

|  |  |  |
| --- | --- | --- |
| **2008, 2009**:**מאריוס סטקנביצ'יוס** | **כדורגלן השנה בליטא** 2010 | **2011**:**ז'ידרונאס קרצ'מארסקאס** |
במכניקה קלאסית, **אילוצים הולונומים** הם היחסים בין משתני המיקום (ואולי הזמן), אשר יכולים לבוא לידי ביטוי בצורה הבאה:

{\displaystyle f(q\_{1},q\_{2},q\_{3},\ldots ,q\_{n},t)=0}

כאשר הם *n* הקואורדינטות אשר מתארות את המערכת. למשל, תנועה של חלקיק המאולץ לנוע על פני פניו של כדור כפופה לאילוץ הולונומי,  אבל אם החלקיק מסוגל ליפול מהכדור תחת השפעת כוח הכבידה, המגבלה הופכת לאילוץ לא הולונומי. עבור המקרה הראשון האילוץ הולונומי יכול להינתן על ידי המשוואה:

{\displaystyle r^{2}-a^{2}=0}

כאשר r הוא המרחק ממרכז של כדור ברדיוס a. ואילו המקרה השני, שאינו הולונומי, יכול להינתן על ידי:

{\displaystyle r^{2}-a^{2}\geq 0}

אילוצים על המהירות כגון:

{\displaystyle f(q\_{1},q\_{2},\ldots ,q\_{n},{\dot {q}}\_{1},{\dot {q}}\_{2},\ldots ,{\dot {q}}\_{n},t)=0}

הם לרוב לא הולונומים[דרוש מקור].

מערכת הולונומית (פיזיקה)
------------------------

פרק זה לוקה בחסר. אנא תרמו לוויקיפדיה והשלימו אותו.

הערות שוליים
------------

1. ↑  Goldstein, Herbert (2002). "1.3 Constraints". *Classical mechanics* (Third ed.). Pearson India: Addison-Wesley. pp. 12–13. ISBN 9788131758915. OCLC 960166650.
**סנטיאגו דה לוס קביירוס** (בספרדית: **Santiago se los Caballeros**), או בקיצור **סנטיאגו**, היא העיר השנייה בגודלה ברפובליקה הדומיניקנית, ובירת מחוז סנטיאגו. העיר ממוקמת בעמק סיבאו, במרחק של 155 קילומטרים צפון-מזרחית לבירת הרפובליקה הדומיניקנית סנטו דומינגו.

זו העיר העתיקה ביותר באמריקה שנושאת את השם סנטיאגו.

היסטוריה
--------

העיר נוסדה תחילה ב-1495 בשם "חקגואה", אך היא נחרבה ברעידת אדמה, ומיקומה הועבר למיקום הנוכחי ב-1506. העיר נחרבה שוב בשנת 1562 ושוקמה לאחר מכן.

משמעות שמה של העיר הוא "יעקב הקדוש של האבירים". מקור השם הוא בקבוצת אבירים מלה איסבלה, היישוב האירופאי הראשון באמריקה שנוסד על ידי כריסטופר קולומבוס, שלאחר שנחרב עברו לעיר.

העיר שירתה למשך תקופה קצרה כבירת הרפובליקה הדומיניקנית. כאשר בתחילת המאה ה-19 כוחות של האיטי פלשו לאזור, רוב התושבים ברחו לאזור חרבקואה. העיר הייתה נקודה אסטרטגית במלחמת העצמאות של הרפובליקה הדומיניקנית בשנות ה-40 של המאה ה-19.

כלכלה
-----

כלכלת העיר, כמו כל עמק סיבאו, מסתמכת בעיקר על חקלאות וגידול בקר בקרקע השופעת. בנוסף גם תיירות היא ענף מרכזי בכלכלת העיר.

חינוך
-----

בסנטיאגו פועלות מספר אוניברסיטאות, בהן האוניברסיטה הקתולית האפיפיורית מדרה אי מאסטרה ואוניברסיטת סנטיאגו לטכנולוגיה.

תחבורה
------

בעיר פועלים קווי אוטובוס לערים מרכזיות אחרות.

את סנטיאגו משרת נמל התעופה הבינלאומי סיבאו, השלישי בעומסו במדינה. הנמל, שמציע בעיקר טיסות ליעדי פנים וליעדים קרובים באיים הקריביים ובארצות הברית, נחנך ב-2002 והחליף את הנמל הקודם של סנטיאגו, נמל התעופה סנטיאגו מוניסיפל.

יש תוכנית להקמת מערכת רכבת קלה בסנטיאגו שתקשר בין מרכז העיר לנמל התעופה.

ערים תאומות
-----------

* קובהקובה הוואנה, קובה
* ספרדספרד סנטיאגו דה קומפוסטלה, ספרד
* פוארטו ריקופוארטו ריקו סן חואן, פוארטו ריקו
* פוארטו ריקופוארטו ריקו מאיאגואס, פוארטו ריקו

קישורים חיצוניים
----------------

ויקישיתוף מדיה וקבצים בנושא **סנטיאגו דה לוס קביירוס** בוויקישיתוף
* 

* אתר האינטרנט הרשמי של סנטיאגו דה לוס קביירוס
* סנטיאגו דה לוס קביירוס באתר הרפובליקה הדומיניקנית
* סנטיאגו דה לוס קביירוס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552855505171
* BnF: cb136152686 (data)
* GND: 4122722-0
* LCCN: n81096399
* MusicBrainz: 5f2ea1dd-c5d5-4138-8cfc-1df4f2bc1f02
* NARA: 10037220
* SUDOC: 110805240
* VIAF: 234190220
* WorldCat: lccn-n81096399

 |
**זאב חיימוני** היה לוחם הפלי"ם והפלמ"ח וראש המועצה המקומית השני של ערד בין 1965 ל-1967.

ביוגרפיה
--------

נולד בריו דה ז'ניירו ב-11 באפריל 1930 לאברהם משה חיימוני (לייבמן), יליד ורשה, ולבתיה לבית פטרנק, ילידת צפת. הוריו היגרו לברזיל מארץ ישראל. ב-1935 שבה המשפחה לארץ, והשתקעה בתל אביב. זאב הצטרף לקן הימי של השומר הצעיר. בשנת 1947 הצטרף לפלי"ם, והיה שותף בהבאת מעפילים מהאוניות לחוף. בהמשך הצטרף לגדוד הרביעי ("גדוד הפורצים") של חטיבת הראל, והשתתף בקרבות בסביבות קריית ענבים, בגבעת הרדאר וברובע היהודי במלחמת העצמאות. לאחר הקמת צה"ל הצטרף לחיל הים, שם שרת בסדיר ובמילואים. כשהשתחרר מהצבא הצטרף לקיבוץ ניר עוז. לאחר נישואיו עזב את הקיבוץ ועבר לקריית גת ועבד במועצה האזורית בני שמעון. עם הקמת העיירה ערד עבר להתגורר בה ועמד בראש סניף מפ"ם המקומי. הוא עבד כמחסנאי בחברת "קייזר" שבנתה סכרים בים המלח. נבחר לוועד היישוב, וכשהוקמה המועצה המקומית נבחר כחבר המועצה. בשנת 1965, בעקבות התפטרותו של ראש המועצה יצחק פונדק, המליץ "החוג לקידום ערד" העל-מפלגתי למליאת המועצה לבחור בו לתפקיד, ובנובמבר של אותה שנה המליאה בחרה בו לתפקיד ראש המועצה. במהלך כהונתו פעל לכינון מועצה דתית בערד, חרף התנגדות של גורמים שונים בעיר, ובהם "הוועד הדתי" של ההסתדרות. מתנגדיו העלו טענות קשות על התנהלותו ועל הלגיטימיות של המועצה בראשותו, ודרשו ממשרד הפנים לקיים בחירות חוזרות. באוגוסט 1967 הצביעו חמישה מתוך שמונת חברי המועצה על הדחתו, אך ההדחה לא יצאה אל הפועל בשל היעדר רוב חוקי. תומכי ההדחה הגישו עתירה לבג"ץ למתן צו על תנאי שיכריח את חיימוני להתפטר, אך מכיוון שזמן קצר לאחר מכן היו אמורות ממילא להתקיים בחירות, הורה השופט משה לנדוי למשוך את העתירה. עם זאת, חיימוני לא התמודד באותה מערכת בחירות. לאחר סיום תפקידו עמד בראשות הסניף של האגודה למען החייל בערד, ולפרנסתו ניהל בשותפות מוסך לציוד מכני הנדסי כבד. הוא נהג להרצות בבתי הספר בערד על חוויותיו ממלחמת העצמאות. עסקיו לא צלחו, והוא מצא את עצמו מובטל. רצונו להתפרנס בכוחות עצמו ולא להיות תלוי בדמי אבטלה הוביל אותו לנסות את מזלו בחו"ל. הוא היגר לארצות הברית ב-1984, שם ניהל תחנת דלק.

נפטר לאחר מחלה ב-13 באוגוסט 1990. הובא למנוחות בבית הקברות בערד. ב-1994 זכה באות יקיר העיר ערד.

היה נשוי לשרה לבית קאשי (נפטרה ב-1999), ואב לשלוש בנות.

קישורים חיצוניים
----------------

* חיימוני זאב, אתר הפלמ"ח
* ראשי העיר ומקימים, אתר עיריית ערד.
* קברו באתר BillionGraves.
* אילן היוחסין של זאב חיימוני באתר Geni.

הערות שוליים
------------

1. 1 2  בחירת יו"ר המועצה בערד - הערב, מעריב, 25 בנובמבר 1965
2. ↑  נצחון לרשימת פונדק בבחירות הראשונות בערד, מעריב, 5 בינואר 1965
3. ↑  זאב חיימוני - יו"ר המועצה המקומית בערד, הצופה, 28 בנובמבר 1965
4. ↑  חיים פיקרש, אווירה עכורה בערד, הצופה, 6 בספטמבר 1967
5. ↑  בחירות בערד מייד תובעת סיעת המערך, למרחב, 20 בספטמבר 1966
6. ↑  חיימוני ישאר יו"ר מועצת ערד למרות ה"הדחה", מעריב, 8 באוגוסט 1967
7. ↑  שלמה גבעון, שבע רשימות "מסתערות" על ערד, מעריב, 25 בספטמבר 1967

| ראשי עיריית ערד |
| --- |
| 

|  |
| --- |
| **ראשי המועצה המקומית:** יצחק פונדק • זאב חיימוני • אברהם בייגה שוחט • בצלאל טביב 
**ראשי העירייה:** בצלאל טביב • מרדכי (מוטי) בריל • גדעון בר לב (ראש ועדה קרואה) • טלי פלוסקוב • ניסן בן חמו |

 |
**אמדורה** (בפורטוגזית: **Amadora**) היא עיר הממוקמת כ-10 ק"מ צפונית מליסבון, כחלק ממטרופולין ומחוז ליסבון. בשנת 2011 התגוררו בעיר כ-175,136 תושבים. שטח העיר הוא 23.78 קמ"ר (9.2 מייל רבוע).

מבין התושבים הידועים שמתגוררים או התגוררו בעבר בעיר, ניתן למנות את ז'ורז'ה ז'זוש, רוי קושטה, נאני ורובן דיאש.

היסטוריה
--------

ככל הנראה התקיימו באזור יישובים עוד בתקופה הנאוליתית. נמצאו אף מערות קבורה מסוף האלף ה-4 לפנה"ס.

העירייה הוקמה ב-11 בספטמבר 1979 במקום מספר עיריות מקומיות. בימים שלאחר מכן קיבלה אמדורה מעמד רשמי של עיר.

גאוגרפיה
--------

העיר מנהלת אגד ערים עם ליסבון והערים חולקות את אותן רשתות רכבת תחתית, אוטובוסים ורכבת. העיר מאופיינת בבלוקי דירות גדולים, פארקים מסחריים, אזורי תעשייה וכמה מטות של חברות בינלאומיות.

האקלים האזורי הוא אקלים ים-תיכוני.

מבחינה מנהלית, העיר מחולקת ל-6 קהילות אזרחיות (פרגזיות): 

* אגואס ליברס
* אלפרג'יד
* אנקוסטה דו סול
* פלאגיירה-ונדה נובה
* מינה דה אגואה
* ונטירה

כלכלה
-----

למרות היותה בעצם עיר מגורים, לאמדורה יש אזורי מסחר, תעשיות ומטה של חברות בינלאומיות הפועלות בפורטוגל. בעיר יש סניף בולט של איקאה, ומשרדי החברות סימנס והופמן לה רוש.

בעבר פעלו בעיר מפעלי רכבת גדולים.

כיום לאמדורה אין שום שדה תעופה. למרות זאת, בשנות ה-20 של המאה ה-20 שכן בעיר שדה תעופה קטן (שהיה הראשון בפורטוגל). הטיסה הראשונה מפורטוגל לברזיל יצאה מאמדורה.

קישורים חיצוניים
----------------

ויקישיתוף מדיה וקבצים בנושא **אמדורה** בוויקישיתוף
* 

* אתר האינטרנט הרשמי של אמדורה

הערות שוליים
------------

1. ↑  Instituto Nacional de Estatística
2. ↑  "Áreas das freguesias, concelhos, distritos e país". אורכב מ-המקור ב-2018-11-05. נבדק ב-2018-11-05.
3. ↑  Diário da República. "Law nr. 11-A/2013, page 552 13" (pdf) (בפורטוגזית). נבדק ב-16 ביולי 2014. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 10030138-1
* LCCN: nr99022492
* MusicBrainz: 6374e47f-69f4-450c-b0bc-ffa4a3849adb
* VIAF: 122557954
* WorldCat: lccn-nr99022492

 |
דגל המפלגה הנציונל-בולשביקית, 1993-2007
**המפלגה הנציונל-בולשביקית** (ברוסית: **Национал-большевистская партия**) היא מפלגה לאומנית רוסית חסרת מעמד חוקי, ומאז 2007 אף אסורה על פי החוק הרוסי. פעילי המפלגה ייסדו במקומה ב-2010 את תנועת רוסיה האחרת, בעלת אותו מצע, כאשר דגלה הוא דגל שושלת רומנוב: צהוב-שחור-לבן.

המפלגה שילבה במצעה אידאולוגיית שמאל רדיקלי ולאומנות קיצונית. לדעת פעיליה המפלגה הייתה "מפלגה ימנית בהחלט ושמאלנית עד אין קץ".

היסטוריה
--------

חברי המפלגה הקומוניסטית והמפלגה הבולשביקית הלאומית מפגינים נגד ילצין
ב-2006, משרד המשפטים הרוסי סירב לרשום את המפלגה כתנועה פוליטית חוקית, בפעם השישית. שנה לאחר מכן המדינה תבעה את המפלגה למשפט ובית הדין העליון אסר על המפלגה לפעול בתחומי הפדרציה הרוסית בשל היותה ארגון קיצוני ודגלה נאסר להנפה בשל הדמיון בינו לדגל המפלגה הנאצית. המפלגה הנציונל-בולשביקית היא התנועה הפוליטית היחידה שנאסר עליה לפעול בתחומי רוסיה (למעט המפלגה הקומוניסטית של ברית המועצות שכבר פורקה) ושפעילותה נעצרה על פי החוק "אודות המאבק בפעילות קיצונית".

נציונל בולשביקים תוקפים קלפי באודינצובו בבחירות 2007 במחאה על הוצאת המפלגה מחוץ לחוק
סגן התובע הכללי הרוסי, ויקטור גרין הסביר את האיסור בכך ש"התביעה הכללית של הפדרציה הרוסית רואה במפלגה הנציונל-בולשביקית כארגון נוער קיצוני שיש לאסור על קיומו". אנשי התביעה הכללית הרוסית ציינו כי המפלגה הנציונל-בולשביקית ופעיליה שיתפו פעולה ועודנם משתפים פעולה עם תנועות אופוזיציה המבקשים לכונן מהפכה חברתית ברוסיה בדומה למהפכות הצבעים, שהתרחשו באוקראינה, גאורגיה וקירגיזסטן. כאשר למונח "תנועות אופוזיציה" התייחס סגן התובע הכללי לתנועת רוסיה אחרת של גארי קספרוב ומפלגתו של ראש ממשלת רוסיה לשעבר, מיכאיל קסיאנוב.

אידאולוגיה
----------

הנציונל בולשביזם מתייחס ללאומנות פאן אירופאית הקוראת לייצוא הבולשביזם לכל אירופה, הפיכת הבולשביזם ללאומי. האידאולוגיה הספציפית של המפלגה תואמת לאידאולוגיה הפשיסטית של איטליה הפשיסטית והפשיזם של בניטו מוסוליני שביקש להחיות את האימפריה הרומית ושטחיה. בדומה לכך, מבקשים הנציונל בולשביקים לייסד רוסיה לאומנית שתתפרש על פני כל אירופה ושעליה לכבוש את כל השטחים שבעבר היו בשליטת האימפריה הרוסית וברית המועצות.

כלשון כתב האמנה: "יש לייסד אימפריה מוולדיווסטוק ועד גיברלטר עם ציוויליזציה רוסית". אף שב-2004 המצע הפוליטי התרכך, רשמית מעולם לא הכחישה התנועה את המצע הקודם המבקש לייסד אימפריה רוסית אדירה שתשתרע על כל אירופה.

בהתאם להחלטת בית המשפט משנת 2007 התנועה מוכרת כרדיקלית ופעילותה נאסרה.

למפלגה היו סניפים באוקראינה, ישראל, בלארוס, פולין, בריטניה ובחבר המדינות העצמאיות.

שופר המפלגה הוא העיתון "לימונקה".

מנהיג המפלגה
------------

הפגנת פעילים עם סיסמה "לנין יכל - גם אנחנו נוכל"
מאז ייסוד התנועה ב-1993 עמד בראשה אדוארד לימונוב, שמאלני קיצוני שעמד תחת מעקב שירות הביטחון הפדרלי. ב-2007 היה לאחד ממנהיגי תנועת "רוסיה אחרת".

ב-2009 הודיע על רצונו להתמודד בבחירות לנשיאות רוסיה ב-2012.

ראו גם
------

* פוליטיקה של רוסיה
* רוסיה האחרת (מפלגה)

קישורים חיצוניים
----------------

ויקישיתוף מדיה וקבצים בנושא **המפלגה הנציונל-בולשביקית** בוויקישיתוף
* 
* האתר הרשמי של הנציונל-בולשביקים
* חשבון התנועה ביוטיוב

הערות שוליים
------------

1. ↑  שיחה עם הסופר הרוסי אדוארד לימונוב

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 145465055
* VIAF: 150505068
* WorldCat: lccn-no2010029108

 |
סמל התנועה, ששימש כסמל קניגסברג
**המפלגה הרפובליקנית הבלטית** היא מפלגה פוליטית בפדרציה הרוסית שהוקמה ב-1 בדצמבר 1993 במחוז קלינינגרד ואיבדה את מעמדה הרשמי כמפלגה פוליטית ב-26 במרץ 2003, בשל החוק הרוסי החדש על מפלגות פוליטיות המחייב שכל מפלגה צריכה להיות בעלת סניפים אזוריים לפחות במחצית מחוזות הבחירה של הפדרציה הרוסית ולפחות 10,000 חברים. המפלגה הפסידה בערעור בפברואר 2005 בפני בית המשפט לחוקה של רוסיה.

המטרה הפוליטית העיקרית של המפלגה הייתה הקמת רפובליקה בלטית אוטונומית במקום קלינינגרד ושאיפה לעצמאות מוחלטת. אנשיה גם רצו לשקם את השם הישן קניגסברג. מנהיגיה היו סרגיי פסקו ורוסטאם ואסילייב.

בפברואר 2005 התקיים בקלינינגרד הקונגרס המכונן של התנועה הציבורית של קלינינגרד - רפובליקה. יש לה מטרות זהות לזו של המפלגה הקודמת, חבריה הם סרגיי פסקו וויטאוטס לופטה, חבר פרלמנט יצמאי בדומה של קלינינגרד ויו"ר מקומי של תנועת האופוזיציה הרוסית: האיחוד לדמוקרטיה עממית.

ראו גם
------

* פירוק רוסיה

קישורים חיצוניים
----------------

* 

* אתר האינטרנט הרשמי של המפלגה הרפובליקנית הבלטית
* בלוג באנגלית של המפלגה הרפובליקנית הבלטית

הערות שוליים
------------

1. ↑  David Atkinson and Rudolf Bindig, Honouring of obligations and commitments by the Russian Federation, Committee on the Honouring of Obligations and Commitments by Member States of the Council of Europe (Monitoring Committee), *Parliamentary Assembly of the Council of Europe*, 3 June 2005
2. ↑  Fred Weir, A Baltic province's story, in one man's life, *Christian Science Monitor*, 25 July 2002
3. ↑  Kaliningrad Flies an Orange Flag, *Kommersant*, 22 February 2005
**מועדון הספורט ווין ויסבאדן** (בגרמנית: **Sportvereins Wiesbaden 1926 – Taunusstein**) הוא מועדון כדורגל גרמני מהעיר ויסבאדן שבמדינת הסן, המשתתף בבונדסליגה השנייה.

היסטוריה
--------

המועדון הוקם ה-1926 כ**מועדון הספורט טאונוסשטיין** ופורק על ידי המשטר הנאצי ב-1933. לאחר מלחמת העולם השנייה הוקם מחדש תחילה כקבוצה חובבנית ששחקניה הגיעו ממועדנים אחרים ובשנות ה-50 של המאה ה-20 החל להקים מחלקות נוער משלו. עד סוף השנות ה-80 הקבוצה לא הצליחה להגיע להישגים משמעותיים ולהעפיל לליגות המקצועניות, אך בשנת 1988 זכתה בגביע הסן והעפילה לראשונה לסיבוב הראשון של הגביע הגרמני בו הוגרלה למשחק כנגד קרירכהיים אנדרטק וגברה עליה בתוצאה 2–1. בסיבוב השני פגשה את ס.ו אמנדינגן וגברה עליה בתוצאה 3–1. בשלב 16 האחרונות פגשה הקבוצה את פ.צ. קייזרסלאוטרן מהבונדסליגה לה הפסידה 2–3.

הקבוצה המשיכה לשחק בליגות הנמכות עד ל־1994 אז בוצעה הרפורמה במבנה הליגות בגרמניה והוחלט על הקמת הליגה האזורית ובעקבות כך שובצה הקבוצה בליגה זו, השלישית במספר במדרג הליגות. בסיום עונת 2006/07 סיימה הקבוצה במקום הראשון והעפילה לראשונה לבונדסליגה השנייה. לאחר כשנתיים שבה הקבוצה לליגה ה-3 בה הייתה חברה עד להעפלתה השנייה לבונדסליגה השנייה בסיום עונת 2018/19, לאחר עונה אחת בלבד שבה הקבוצה וירדה לליגה השלישית.

בסיום עונת 2022/23 העפילה הקבוצה בפעם השלישית לבונדסליגה השנייה.

תארים
-----

* **אליפות הליגה האזורית**
	+ (1): 2006/07
* **גביע הסן**
	+ זכייה (7): 1988, 1996, 2000, 2011, 2017, 2019, 2021
	+ סגנות (5): 1992, 2001, 2003, 2013, 2016

קישורים חיצוניים
----------------

* 


| גרמניהגרמניה הבונדסליגה השנייה, עונת 2023/2024 |
| --- |
| 

|  |
| --- |
| איינטרכט בראונשווייג • אלברסברג • גרויטר פירט • אוסנבריק • האנזה רוסטוק • הנובר 96 • הולשטיין קיל • המבורג • ווין ויסבאדן  נירנברג • הרטה ברלין • פאדרבורן 07 • פורטונה דיסלדורף • שאלקה 04 • פ.צ. מגדבורג • פ.צ. סנט פאולי • פ.צ. קייזרסלאוטרן • קרלסרוהה |

 |